২০২২ এশিয়ান গেমসে ক্রিকেট
২০২২ এশিয়ান গেমসের অংশ হিসেবে বর্তমানে চীনের হাংচৌ-এ একটি ক্রিকেট প্রতিযোগিতা অনুষ্ঠিত হচ্ছে। প্রতিযোগিতাটি ২০২২ সালে অনুষ্ঠিত হওয়ার কথা থাকলেও কোভিড-১৯ মহামারির কারণে প্রতিযোগিতাটি পিছিয়ে দেয়া হয়। এর আগে সর্বশেষ ২০১৪ সালে এশিয়ান গেমসে ক্রিকেট ইভেন্ট অনুষ্ঠিত হয়েছিল। এ প্রতিযোগিতায় পুরুষদের জন্য একটি টোয়েন্টি২০ আন্তর্জাতিক (টি২০আই) ইভেন্ট ও নারীদের জন্য একটি টোয়েন্টি২০ আন্তর্জাতিক (টি২০আই) ইভেন্ট আয়োজিত হচ্ছে। প্রতিযোগিতায় অংশগ্রহণকারী দলসমূহের অবস্থান ২০২৩ সালের ১ জুন তারিখের আইসিসি নারী টি২০আই র‍্যাংকিং ও আইসিসি পুরুষ টি২০আই র‍্যাংকিং অনুযায়ী নির্ধারণ করা হয়।